ai4bharat/Pralekha huggingface dataset:
بجلی کی وزارت
بھارت نے کاربن کو کم کرنے اور آر ای ، ہائیڈرو پی ایس پی اور بی ای ایس ایس کو فرو غ دینے کے اقدامات کئے
سورج اور ہوا سے پیدا کی جانے والی بجلی کی ترسیل پر آئی ایس ٹی ایس کے چارجز میں چھوٹ کو 30 جون تک بڑھایا گیا
ہائیڈرو پی ایس پی اور بی ای ایس ایس پر بھی آئی ایس ٹی ایس کی چھوٹ کی اجازت دی گئی
نئی دلّی ، 21 جون / بجلی کی وزارت نے آج سورج اور ہوا سے پیدا کی جانے والی ترسیل پر بین ریاستی ٹرانسمیشن سسٹم  کی چھوٹ کو 30 جون ، 2025 ء تک بڑھانے کے احکامات جاری کئے ہیں ۔ اس کے علاوہ ، اس حکم کے ذریعہ شمسی ، بادی اور ہائیڈرو اسٹوریج پلانٹ  اور بیٹری اینرجی اسٹوریج سسٹم  اور تمام ریاستوں میں پاور ایکسچینج میں آر ای کی تجارت کو فروغ دیا گیا ہے ۔
شمسی اور بادی وسائل سے پیدا کی جانے والی بجلی کی بین ریاستی ترسیل پر ٹرانسمیشن چارجز پر چھوٹ 30 جون ، 2030 ء تک دی گئی تھی ، جسے اب بڑھا کر 30 جون ، 2025 ء کر دیا گیا ہے ۔
بین ریاستی ٹرانسمیشن سسٹم  کے ہائیڈرو پمپڈ اسٹوریج پلانٹ  اور بیٹری انرجی اسٹوریج سسٹم  پروجیکٹوں پر بھی چارجز کو 30 جون ، 2025 ء تک بڑھانے کی اجازت دے دی ہے ۔ اس سے بجلی کے گرڈ میں قابل تجدید توانائی کا حصہ 2030 ء تک 450 جی ڈبلیو تک پہنچ سکتا ہے ۔
اس کے علاوہ ، شمسی ، بادی ، پی ایس پی اور بی ای ایس ایس کے وسائل سے پیدا کی گئی بجلی کا گرین ٹرم اہیڈ مارکیٹ  اور گرین ڈے اہیڈ مارکیٹ  میں کاروبار کرنے پر بھی ٹرانسمیشن چارجز 30 جون ، 2023 ء تک معاف کرنے کی منظوری دی گئی ہے۔
امید ہے کہ اس سے بجلی کی ایکسچینجوں میں آر ای ٹریڈ کی ہمت افزائی ہو گی ۔ بجلی کے ایکسچنجوں میں قابل تجدید توانائی کی ٹریڈنگ میں اضافہ ہونے کی امید ہے ۔ اس کے علاوہ ، قابل تجدید توانائی کے خریداروں کو یہ موقع حاصل ہوگا کہ وہ اپنی فاضل بجلی پاور ایکسچینج میں دوسرے خریداروں کوفروخت کر سکیں ۔
یہ حکم نامہ مستقبل کو نظر میں رکھتے ہوئے جاری کیا گیا ہے کیونکہ اس میں جی ڈی اے ایم ، سی ای آر سی ، پی او ایس او سی او اور پاور ایکسچنجوں میں آر ای ٹریڈ پر ٹرانسمیشن چارجز کو ختم کرنے کی اجازت دی گئی ہے اور اس کے لئے اگست ، 2021 ء تک مشن موڈ میں کام کیا جا رہا ہے۔
اس بات کی بھی وضاحت کی گئی ہے کہ ریاست کے اندر بجلی کی ترسیل کا نظام ، جو پورے خطے میں بجلی کے ٹرانسمیشن کے لئےاستعمال کیا جاتا ہے ، بین ریاستی ٹرانسمیشن میں شامل کیا جا سکتا ہے ۔ کوئی بھی چارجز ، جو بین ریاستی ٹرانسمیشن کےلئے معاف کئے گئے ہیں ، وہ ریاست کے اندر واجب الادا ہوں گے اور انہیں سی ٹی یو کے ذریعہ ریاست کے اندر کے نظام کے استعمال کے لئے ادا کیا جائے گا ۔ البتہ متعلقہ علاقائی پاور کمپنی ، اس طرح کی ترسیلی لائنوں کی نشاندہی کریں گی ۔
اس طرح بھارت نے قابل تجدید ، ہائیڈرو پی ایس پی اور انرجی اسٹوریج کے ذریعہ بجلی کی تجارت کی خاطر ترغیبات فراہم کرتے ہوئے معدنی ایندھن سے غیر معدنی ایندھن کی جانب منتقلی کا راستہ ہموار کر دیا ہے ۔ یہ ترمیمی حکم نامہ قابلِ تجدید توانائی کو تیزی سے فروغ دے گا اور آب و ہوا میں تبدیلی سے متعلق حکومتِ ہند کے اہداف کو پورا کرنے میں مددگار ثابت ہو گا ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 5732
(Visitor Counter : 159
خوراک کی ڈبہ بندی کی صنعتوں کی وزارت
ڈبہ بندخوراک کی وزارت نے حال ہی میں میگا فوڈ پارک اسکیم کا تھرڈ پارٹی تعین قدر کیا ہے
نئی دہلی، 23؍جولائی2021: ڈبہ بند خوراک کی صنعتوں کی وزارت نے حال ہی میں میگا فوڈ پارک اسکیم کے تیسرے فریق کا تعین قدرکیاہے۔ مذکورہ عمل میں منظور شدہ میگا فوڈ پارکس کے کاموں کا احاطہ کیا گیا ہے۔ تعین قدر کے مطالعے میں ایم ایف پی اسکیم کے ذریعے فوڈ پروسیسنگ کے بنیادی ڈھانچے کی تشکیل کے جن پہلوؤں کو شامل کیا گیا ہے ان میں بطور خاص فوڈ پروسیسنگ یونٹ کا قیام اور اس کی قیمت میں اضافے اور پروسیسنگ پرپڑنے والے اثرات ، فصلوں کے بعد ہونے والے نقصانات میں کمی لانے ، کاشتکاروں کو فائدہ پہنانے نیز روزگار کی فراہمی وغیرہ ہے۔
وزارت باقاعدگی سے میگا فوڈ پارک کے تمام منصوبوں پر عمل درآمد کی نگرانی کے لئے متعدد سطح پر منصوبوں کے پرموٹروں کے ساتھ وقتاً فوقتاً میٹنگ کے ذریعے نگرانی کرتی ہے جس میں وزیر موصوف کے زیرصدارت بین وزارتی منظورشدہ کمیٹی بھی شامل ہے۔
منصوبوں کے مقامات کا جائزہ اور مشاہدہ بھی وزارت کے عہدیدار کرتے رہتے ہیں۔ مزید یہ کہ اسکیم کے رہنما خطوط کے مطابق ، پروگرام مینجمنٹ ایجنسی  اس کی نگرانی کرتی ہے اور اس منصوبے کی پیشرفت سے متعلق وزارت کو رپورٹ کرتی ہے۔ زمینی سطح پر منصوبوں پر آسانی سے عمل درآمد کرنے کے لئے پی ایم اے کے علاوہ ، پروگرام منیجمنٹ کنسلٹنٹ وزارت کے ذریعہ تیار کردہ ، عمل درآمد کرنے والی ایجنسی کے ذریعہ نگرانی کی جاتی ہے۔
مذکورہ بالاباتیں ڈبہ بند خوراک کی صنعتوں کی وزارت کے مرکزی وزیر مملکت جناب پرہلاڈ سنگھ پٹیل نے راجیہ سبھا میں آج ایک سوال کے تحریری جواب میں بتائیں۔
صدر جمہوریہ کا سکریٹریٹ
صدر جمہوریہ ہند کی یو سی او بینک کے قیام کے اسی برس مکمل ہونے کی تقریب میں بہ نفسِ نفیس شرکت
صدر جمہوریہ ہند محترمہ دروپدی مرمو نے آج  کو کولکتہ میں یو سی او بینک کے 80 ویں یوم تاسیس کی تقریب میں شریک ہوکر تقریب کو وقار بخشا۔ اس موقع پر صدر جمہوریہ نے یو سی او بینک کی پچاس نئی شاخوں کا ورچوئل طریقے سے افتتاح کیا۔ انھوں نے یو سی او بینک کے سی اسی آر اقدام کے تحت اڑیشہ کے رائے رنگ پور میں آرو بندو انٹیگرل ایجوکیشن اینڈ ریسرچ سنٹر کی جدید کاری کے لئے سنگ بنیاد بھی رکھا۔
اس موقع پر اظہار خیال کرتے ہوئے صدر نے کہا کہ یو سی او بینک 1943 میں قیام کے بعد سے بینکنگ کے شعبے میں اہم قائدانہ کردار ادا کرتا آیا ہے۔ ہمارے ملک کی اقتصادی ترقی میں اس بینک نے مختلف شعبوں میں قرض اور مالیاتی خدمات فراہم کرکے اہم رول ادا کیا ہے۔ ان شعبوں میں زراعت صنعت ، کاروبار، بنیادی ڈھانچہ اور سماجی بہبود کے شعبے شامل ہیں۔ اس بینک نے متعدد سرکاری اسکیموں اور اقدامات میں ساتھ دے کر بھی قوم کی ترقی میں حصہ لیا ہے۔ انھوں نے اعتماد ظاہر کیا کہ یو سی او بینک آنے والے برسوں میں بھی اپنی وراثت اور اپنی ساکھ کو برقرار رکھے گا اور تبدیلیوں اور جدت طرازی کو اپناتے ہوئے اپنی بنیادی اقدار اور اصولوں کی پاسداری کرے گا۔
صدر جمہوریہ نے کہا کہ بینکوں کی دو اہم ذمہ داریاں ہوتی ہیں۔ پہلی یہ کہ وہ عوام کے پیسے کے محافظ ہیں۔ دوسری یہ کہ بینک آج کی بچتوں کو کل کے اثاثوں میں بدلنے کا کام کرتے ہیں۔ ان دونوں ذمہ داریوں میں توازن برقرار رکھنا بینک کا چیلنج ہے۔ ان دونوں ذمہ داریوں میں توازن نہ رکھنے سے بعض اوقات دنیا کے مختلف حصوں میں اقتصادی پریشانی پیدا ہوتی ہے۔ بینکوں کا فرض ہے کہ وہ لاکھوں کروڑوں عوام کا ان پر بھی بھروسہ ہے، اسے زک نہ پہنچنے دیں جنھوں نے اپنے پیسے بینکوں میں رکھے ہیں۔ محترمہ مرمو نے اعتماد ظاہر کیا کہ وہ یو سی او بینک کا پیشہ ورانہ مہارت کا حامل عملہ اور اس کی مستعد قیادت اپنی ان ذمہ داریوں کو بخوبی نبھائیں گے۔
صدر جمہوریہ نے کہا کہ فن ٹیک سے عوام کی اپنے پیسے تک رسائی اور اس کے بندوبست میں کایا پلٹ لارہا ہے۔ ہندوستان میں بڑے پیمانے پر فن ٹیک اپنانے سے ، حتیٰ کہ غریب ترین لوگ اور دوردراز کے علاقوں میں رہنے والوں کے ذریعہ فن ٹیک کے استعمال سے یہ بات ثابت ہوتی ہے کہ ہندوستانی عوام ٹیکنالوجی استعمال کرنے اور خود کو بااختیار بنانے کے لئے تیار ہیں۔ آج یوپی آئی دنیا بھر میں سب سے زیادہ کامیاب فن ٹیک اختراع کے طور پر مانا جاتا ہے۔
صدر کی تقریر دیکھنے کے لئے یہاں کلک کریں۔
وزیراعظم کا دفتر
وزیر اعظم نے مڈغاسکر کے صدر کا شکریہ ادا کیا اور سی ڈی آر آئی کی کوششوں میں موسمیاتی تبدیلیوں کی وجہ سے جزائری ریاستوں کو درپیش چیلنجوں کو اجاگر کیا
05 مئی 2022:
وزیراعظم جناب نریندر مودی نے مڈغاسکر کے صدر ای آندری نیرینا راجولینا کے ذریعے اتحاد کے ذریعے آب و ہوا اور آفات کی لچک کو فروغ دینے میں بھارت کی قیادت کا اعتراف کرنے پر ان کا شکریہ ادا کیا ہے ۔
مڈغاسکر کے صدر کے ٹویٹ کے جواب میں وزیر اعظم نے اپنے ٹویٹ پیغام میں لکھا:
"صدر SE_Rajoelina آپ کا شکریہ۔ موسمیاتی تبدیلیوں کی وجہ سے جزائری ریاستوں کو درپیش چیلنج لیلے بنیادی ڈھانچے کی تشکیل کے لیے سی ڈی آر آئی پہل کے تحت ہماری کوششوں کا کلیدی مرکز ہیں۔"

U. No. 5062
(
وزارت دفاع
رکشا راجیہ منتری نے 85ویں این سی سی کیڈٹس کی کوہ پیمائی مہم کو جھنڈی دکھا کر روانہ کیا
نوجوانوں کو مضبوط احساس اور جذبے کے ساتھ پروان چڑھانا چاہیے: جناب اجے بھٹ
رکشا راجیہ منتری جناب اجے بھٹ نے آج 17 مئی 2023 کو نوجوانوں پر زور دیا کہ وہ زندگی کے چیلنجوں کا مقابلہ کرنے کے لیے مقصد کے مضبوط احساس اور جذبے کو فروغ دیں۔ وہ نئی دہلی میں 85ویں این سی سی لڑکوں اور لڑکیوں کی کوہ پیمائی مہم 2023 کو جھنڈی دکھا کر نیشنل کیڈٹس کور  کے کیڈٹس سے خطاب کر رہے تھے۔
قوم کی تعمیر میں این سی سی کے کردار کی تعریف کرتے ہوئے رکشا راجیہ منتری نے کہا کہ ‘‘قوم کی تعمیر میں این سی سی کا کردار ہم سب کو معلوم ہے۔ این سی سی کی طرف سے قوم کی طلباء برادری میں نظم و ضبط، قیادت، دوستی اور ایڈونچر کی خصوصیات پیدا کی جا رہی ہیں جو انہیں زندگی کے بڑے چیلنجوں کا مقابلہ کرنے کے لیے یقیناً تیار کریں گی’’۔
ہماچل پردیش میں ماؤنٹین یونم تک این سی سی کوہ پیمائی مہم کی ٹیم 4 افسران، 10 پی آئی اسٹاف اور 18 این سی سی کیڈٹس پر مشتمل ہے جن میں سے 11 لڑکیاں ہیں۔ ان کیڈٹس کو ملک کے مختلف این سی سی ڈائریکٹوریٹ سے منتخب کیا گیا ہے۔
یہ 1970 کے بعد سے این سی سی کیڈٹس کی 85ویں مہم ہے۔ یہ ٹیم جون 2023 کے پہلے ہفتے تک ہماچل پردیش کے لاہول ضلع میں واقع ماؤنٹ یونم  کو طے کرنے کی کوشش کرے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 70
الیکٹرانکس اور اطلاعات تکنالوجی کی وزارت
وزیرمملکت جناب راجیوچندر شیکھر کا کہنا ہے کہ اختراع کے لئے اگلا بڑا آئیڈیا کسی سے بھی ،کہیں سے بھی آسکتا ہے نہ کہ صرف چند چنندہ اداروں سے
گجرات کے نوجوان ا س دہائی کو گجرات کے تکنیکی دور کے طور پر تعمیر کررہے ہیں
الیکٹرانکس اورانفارمیشن ٹکنالوجی اور ہنر مندی کی ترقی اور انٹر پرینیورشپ کے وزیر مملکت جناب راجیوچندر شیکھر نے آج سریندر نگر / راجکوٹ ، گجرات میں کہا کہ درجہ دوم اور درجہ سوم کے شہر جلد ہی اختراعات اور انٹر پرائز ز کے مراکز بن سکتے ہیں اور انہیں ان علاقوںمیں ڈجیٹل بنانے اور ہنر مندی کی سرگرمیوں کو آگے بڑھانے پر توجہ مرکوز کرنی چاہئے ۔
اگلی دہائی کو ہندوستان کے تکنیکی دور کا، جو نوجوان ہندوستانیوں کے لئے زبردست مواقع لے کر آئے گا، حوالہ دیتے ہوئے جناب چندرشیکھر نے کہا ‘‘ یہ خیال کہ صرف آئی آئی ٹیز اختراعات کو آگے بڑھاسکتی ہیں ،مہجور ہوچکا ہے۔ اگلا بڑا آئیڈیا کسی سے بھی اور کہیں سے بھی آسکتا ہے۔ مابین النظام میدانوں میں ٹکنالوجی کے استعمال کا زبردست دائرہ ہے۔ ہندوستانی نوجوان ، اسٹارٹ اپس اور طلبا ء کو ان مواقع سے فائدہ اٹھانا چاہئے اور پور ے ملک کے لئے ایسی راہ پیدا کرنی چاہئے جس کی وہ پیروی کرسکے۔’’
وزیرموصوف نے ان تاثرات کا اظہار سی یو شاہ یونیورسٹی ،سریندر نگر میں ‘‘ نیا ہندوستان ، نوجوان ہندوستانیوں کے لئے – مواقع کا تکنیکی دور ’’ کے موضوع پر طلبا سے خطاب کرتے ہوئے کیا اور انہوں نے ان سے اپیل کی کہ اگلےدس سالوں کو گجرات کا تکنیکی دور بنانے کے لئے سخت محنت کریں ۔
اس بات پر زوردیتے ہوئے کہ صنعت 4.0 ایسا مستقبل ہے ،جس میں مینوفیکچرنگ ایک بڑا کردار ادا کرے گی۔ جناب راجیو چندر شیکھر نے کہا کہ وزیر اعظم جناب نریندر مودی نے سیمی کان تجارت ، الیکٹرانکس اور ابھرتی ٹکنالوجی میں مواقع سے فائدہ اٹھانے کی غرض سے پہلےسے ہی آتم نربھر بھارت کا نقشہ تیار کردیا ہے ۔وزیراعظم جناب مودی ، نئے عزائم کے ساتھ ہندوستانی نوجوانوں کے لئے ایک نئے ہندوستان کی تعمیر کررہے ہیں تاکہ ہم ایک ٹریلین یوایس ڈالر ڈجیٹل اقتصاد / پانچ ٹریلین یوایس ڈالر اقتصاد کے ہدف کو حاصل کرسکیں نیز ٹکنالوجی میں ایک قابل اعتماد شریک کے طورپر اور عالمی ویلیو چین میں ایک اہم کردار ادا کرنے والے ملک کے طورپر ابھرسکیں ۔
وزیراعظم جناب نریندر مودی کے نئے ہندوستان کے آئیڈیا کو آگے بڑھانے میں ایک قائد ہونے کے لئے گجرات کو مبارکباد دیتے ہوئے جناب چندرشیکھر نے کہا ‘‘ گجرات ، ملک میں پہلی ریاست ہے ، جو خوداپنی سیمی کنڈکٹر پالیسی لے کر آئی ہے۔ ریاست کے طلبا اور اسٹارٹ اپس ،گجرات کا تکنیکی دور لانے میں ایک ساتھ مددگار ہوسکتے ہیں۔
ہنرمندی کی کوششوں کے بارے میں جناب چندرشیکھر نے کہا کہ حکومت کا مقصد ، ہندوستان کو صلاحیت کا ایک مرکز بنانا ہےاوراس مقصدکے لئے مختلف فعال اقدامات جیسے کہ 5000 ہنر مندی سے متعلق پروگرامس ، قومی تعلیمی پالیسی ، جو یونیورسٹیوں کو ہنر مندی کے مراکز بننے کی سہولت بہم پہنچاتی ہے، دوہری ڈگریوں کی اجازت دیتی ہے اور ڈگری وغیرہ کے ساتھ سرٹیفکیشن کی سہولت بہم پہنچاتی ہے، کئے گئے ہیں۔
وزیرموصوف نے طلبا کے ساتھ سوال وجواب کے ایک جلسے میں شرکت کی اور 5- جی مواقع سے لے کر گجرات میں ایم ایس ایم ایز کی ترقی اور ڈاٹا کی حفاظت کے قانون کے موضوعات پر ان کے سوالوںکا جواب دیا۔
بعدمیں جناب چندرشیکھر راجکوٹ کے لئے روانہ ہوگئے ، جہاں وہ آر کے یونیورسٹی میں اسٹارٹ اپ کے ساتھ مصروف ہوئے اور صنعت ، اکیڈمیوں اور شہر کے دوسری ممتاز شخصیات کے ساتھ ایک میٹنگ منعقد کی اور وزیراعظم جناب نریندر مودی کے تمام ہندوستانیوںکو بااختیار بنانے کے وژن -سب کا ساتھ سب کا وکاس کو شئیر کیا۔
وزارت اطلاعات ونشریات
بھارت کے 51ویں بین الاقوامی فلمی میلے کی افتتاحی فلم: ونٹربرگ کی ’انادر راؤنڈ‘
ڈائرکٹر کا کہا ہے کہ شروع میں یہ صرف شراب نوشی کی تقریب تھی لیکن بعد میں زندگی کی تقریب میں بدل گئی
پنجی 16 جنوری ، 2021، بھارت کا 51واں بین الاقوامی فلمی میلہ ڈنمارک کے فلم ساز تھومس ونٹربرگ کی فلم ’انادر راؤنڈ‘ سے آج گوا کی کلا اکیڈمی میں شروع ہو رہاہے۔ میلے کی افتتاحی فلم کا یہ بھارتی پریمیئر بھی ہے اوریہ 93ویں آسکر ایوارڈز میں ڈنمارک کی طرف سےسرکاری طور پر بھیجے جانے کی فلم کی حیثیت رکھتی ہے۔
اس افتتاحی فلم کا ٹریلرآج دن کے شروع میں 51ویں بین الاقوامی فلمی میلے کی افتتاحی تقریب منعقدہ شیاما پرساد مکھرجی اندور اسٹیڈیم میں دکھایا گیا۔ اپنی فلم کے بارے میں اور بھارت میں سنیما کے شائقین کے لیے اپنی مبارکباد کے پیغام میں جو ویڈیو میسیج کے ذریعے آیا، ونٹر برگ نے کہا ’’ابتدا میں یہ محض ایک شراب نوشی کی تقریب تھی لیکن بعد میں زندگی کی تقریب میں بدل گئی‘‘۔
یہ فلم جس میں کینس بہترین اداکار کا ایوارڈ پانے والے میڈس میکلسن نے کام کیا ہے، آئی ایف ایف آئی میں دکھائی جانے والی بہترین فلموں میں شامل ہے۔ اس کا عالمی پریمیئر ٹورینٹو کے بین الاقوامی فلمی میلے میں 12 ستمبر 2020 کو ہوا تھا۔ یہ فلم نورڈسک فلم کی طرف سے 24 ستمبر 2020 کو ڈنمارک میں ریلیز کی گئی تھی۔ اور اسے اکتوبر 2020 میں ایڈلیڈ فلمی میلے میں دکھایاگیا تھا۔
نوجوانوں کے امور اور کھیل کود کی وزارت
نوجوانوں کے امور اور کھیل کود کی وزارت نے ملک کے نوجوان کھلاڑیوں کو ایک پلیٹ فارم دستیاب کرانے کے لئے ایس اے آئی کے توسط سے نیشنل ٹیلنٹ سرچ پورٹل  کا آغاز کیا: جناب کرن رجیجو
نئی دہلی، 22/مارچ 2021 ۔ ملک بھر کے سبھی ہونہار کھلاڑیوں کو راغب کرنے کے مقصد سے نوجوانوں کے امور اور کھیل کود کی وزارت نے اسپورٹس اتھارٹی آف انڈیا  کے توسط سے نیشنل ٹیلنٹ سرچ پورٹل  کا آغاز کیا ہے۔ پورٹل کا آغاز بھارت کے نائب صدر جمہوریہ کے ذریعہ 28 اگست 2017 کو کیا گیا تھا۔ این ٹی ایس پی ملک کے کسی بھی حصے سے تعلق رکھنے والے ہونہار کھلاڑیوں کو یہ سہولت دیتا ہے کہ وہ ایس اے آئی کے ذریعہ کھیل کے فروغ سے متعلق متعدد اسکیموں کے تحت اس کے ذریعہ چلائے جانے والے اسپورٹس سینٹرز میں اپنے مطلوبہ کھیل کے شعبہ میں داخلے کے لئے آن لائن درخواست دے سکیں۔
پورٹل کا ویب لنک https://nationalsportstalenthunt.com ہے۔
اس پورٹل کے تئیں کھلاڑیوں کی بیداری کا اندازہ اس حقیقت سے لگایا جاسکتا ہے کہ اب تک 1733534 افراد نے پورٹل کے ہوم پیج پر ایکسس کیا ہے، جن میں سے 33552 افراد نے خود کو اس پر رجسٹرڈ کرایا ہے۔
یہ اطلاع نوجوانوں کے امور اور کھیل کود کے وزیر مملکت جناب کرن رجیجو کے ذریعہ آج راجیہ سبھا میں ایک تحریری جواب میں دی گئی۔
وزیراعظم کا دفتر
وزیر اعظم نے لوگوں سے متوا مہا میلہ میں شرکت کی اپیل کی
وزیر اعظم جناب نریندر مودی نے لوگوں سے متوا مہا میلہ میں بڑی تعداد میں شرکت کرنے کی اپیل کی ہے اور شری شری ہری چند ٹھاکر جی کو ہمدردی، احسان اور خدمت کا راستہ دکھانے پر خراج عقیدت پیش کیا ہے۔
مرکزی وزیرجناب شانتنو ٹھاکر کے ایک ٹویٹ کے جواب میں، وزیر اعظم نے ٹویٹ کیا:
‘‘#MatuaMahaMela2023ایک اہم تقریب ہے جس سے متوا برادری کی تابناک اوردرخشاں ثقافت کا اظہار ہوتا ہے۔ میں زیادہ سے زیادہ لوگوں سے میلے میں شرکت کرنے کی درخواست کروں گا۔ انسانیت ہمیشہ شری شری ہری چند ٹھاکر جی کی مقروض رہے گی جنہوں نے لوگوں کوہمدردری ، احسان اور خدمت کاراستہ دکھایا۔’’
صحت اور خاندانی بہبود کی وزارت
کووڈ-19 کی تازہ ترین صورتحال
نئی دہلی ،2جون2021: بھارت میں ایک دن میں 1.32 لاکھ نئے کیسوں کی خبر ملی ہے۔ نئے معاملوں میں کمی کارجحان برقرار ہے۔
بھارت میں زیر علاج مریضوں کی تعداد مزید کم ہو کر 20 لاکھ سے بھی کم ہوگئی ہے۔
ملک میں سردست زیرعلاج مریضوں کی تعداد 1793645 ہے۔ گزشتہ 24 گھنٹے میں زیر علاج مریضوں کی تعاد میں 101875 معاملوں کی کمی ہوئی ہے۔
ملک میں کووڈ-19 سے اب تک 26179085 مریض شفایاب ہوچکے ہیں۔
گزشتہ چوبیس گھنٹے کے دوران 231456 مریض صحت یاب ہوئے ہیں۔
شفایاب ہونے والوں کی تعداد مسلسل بیسویں روز بھی یومیہ نئے کیسوں سے زیادہ درج کی جارہی ہے۔
صحت یاب کی شرح بڑھ کر 92.48 فیصد ہوگئی ہے۔
ہفتہ وار متاثرہ افراد کی شرح سردست 8.21 فیصد ہے۔
یومیہ متاثر ہونے والے مریضوں کی شرح اس وقت 6.75 فیصد ہے۔ یہ مسلسل 9ویں دن بھی دس فیصد سے کم درج ہورہی ہے۔
ملک میں طبی جانچ کی صلاحیت میں خاطر خواہ اضافہ کیا گیا ہے۔ اب تک کل 35 کروڑ ٹیسٹ کئے جاچکے ہیں۔
ٹیکہ کاری سے متعلق ملک گیر قومی مہم کے تحت اب تک کووڈ-19 سے بچاؤ کے 21.85 کروڑ ٹیکے لگائے جاچکے ہیں۔
صدر جمہوریہ کا سکریٹریٹ
ملک میں خواندگی کی دوسری سب سے زیادہ شرح والی ریاست میزورم واقعی جدید ہے جو اعلیٰ تر کامیابیوں کے لیے پر تول رہی ہے: صدر جمہوریہ کووند
صدر جمہوریہ ہند نے میزورم یونیورسٹی کے 16 ویں جلسہ تقسیم اسناد کو رونق بخشی
05 مئی 2022:
صدر جمہوریہ ہند جناب رام ناتھ کووند نے کہا کہ ملک میں خواندگی کی دوسری بلند ترین شرح والی میزورم ریاست واقعی ایک جدید ریاست ہے جو اعلیٰ تر کامیابیوں کے لیے پر تول رہی ہے۔ وہ آج  آئزوال میں میزورم یونیورسٹی کے سولہویں جلسہ تقسیم اسناد سے خطاب کر رہے تھے۔
صدر جمہوریہ نے کہا کہ میزورم قدرتی وسائل کی کثرت سے مالا مال ہے۔ ایک ایسا خطہ جو حیاتیاتی تنوع سے ثروت مند ہے تحقیق و ترقی کے وسیع مواقع فراہم کرتا ہے۔ تاہم یہ ہماری ذمہ داری ہے کہ ہم ترقی اور پائیداری کے درمیان صحیح توازن قائم کریں۔ اس ریاست کے ساتھ ساتھ شمال مشرقی دیگر ریاستوں کے ماحول کو احتیاط کے ساتھ محفوظ رکھنے کی ضرورت ہے۔ ہمیں ایسے طور طریقوں کو اپنانا چاہیے جو نہ صرف ہمارے لیے بلکہ فطرت کے لیے بھی فائدہ مند ہوں۔ انھوں نے نیتی آیوگ کے ایک مطالعے کے مطابق پلاسٹک کا سب سے کم فضلہ پیدا کرنے پر میزورم، سکم اور تریپورہ کے لوگوں کی ستائش کی۔ انھوں نے کہا کہ یہ ذمہ دارانہ کھپت اور پیداوار کی ایک اچھی مثال ہے۔ انھوں نے یہ بھی کہا کہ مصروف ٹریفک کے باوجود آئزوال کے فرض شناس عوام ہارن بجانے سے گریز کرتے ہیں۔ انھوں نے کہا کہ یہ طرزِ عمل قابلِ ستائش ہے اور دوسرے شہروں میں بھی لوگوں کو اس کی تقلید کرنی چاہیے۔
صدر جمہوریہ نے کہا کہ اقوام متحدہ کے پائیدار ترقیاتی اہداف کے ہدف 4 پر پیش رفت کے مطابق جو معیاری تعلیم کی فراہمی سے متعلق ہے، نیتی آیوگ کے ایس ڈی جی انڈیا انڈیکس 2020-21 سے ظاہر ہوتا ہے کہ 60 کے اسکور والے میزورم نے قومی اوسط سے بہتر کارکردگی کا مظاہرہ کیا ہے جو 57 ہے۔ تجزیے میں ایک دلچسپ نکتہ یہ بھی سامنے آیا ہے کہ ہدف کے اسکور 4 سے آئزوال کو شمال مشرقی ریاستوں کے تمام اضلاع میں سرفہرست کارکردگی کا مظاہرہ کرنے والا قرار پاتا ہے۔ انھوں نے آئزوال کے عوام پر زور دیا کہ وہ ریاست کے دیگر اضلاع میں لوگوں کی اپنے سماجی اشاریوں کو بہتر بنانے اور قومی ترقی کے عمل میں حصہ لینے کے لیے رہ نمائی اور حوصلہ افزائی کریں۔
صدر جمہوریہ نے کہا کہ تعلیمی ادارے مستقبل کے انکیوبیٹر ہیں۔ وہ نہ صرف طلبہ کو تربیت اور تعلیم فراہم کرتے ہیں بلکہ انھیں اچھے شہریوں میں ڈھالتے ہیں۔ تعلیمی اداروں اور یونیورسٹیوں کے اساتذہ کی مدد طلبہ کی زندگی میں سب سے نمایاں کردار ادا کرتی ہے۔ انھیں یہ کہتے ہوئے مسرت ہوئی کہ میزورم یونیورسٹی کی فیکلٹی نہ صرف اہل ہے بلکہ معیاری تحقیقی کاموں میں بھی مصروف عمل ہے۔ انھوں نے کہا کہ اچھے محققین اکثر غیر معمولی اساتذہ بھی ہوتے ہیں۔ ان کی تجرباتی تعلیم کو طلبہ بہتر طور پر اپناتے ہیں۔ اس طرح کی فیکلٹی تحقیق اور اختراع کے جذبے کو فروغ بھی دیتی ہے۔
صدر جمہوریہ نے کہا کہ میزورم یونیورسٹی میں کاروباری ترقیاتی سرگرمیوں اور "ٹیکنالوجی انکیوبیشن سینٹرز" کا قیام ابھرتے ہوئے کاروباری افراد کو جدت طرازی اور تخلیقی صلاحیتوں کے ساتھ اپنے خیالات کو پروان چڑھانے کے لیے تعاون فراہم کرنا صحیح سمت میں ایک قدم ہے۔ انھوں نے جدت طرازی کو فروغ دینے اور اسے انٹرپرائز میں تبدیل کرنے کے لیے یونیورسٹی کے ان اقدامات کی ستائش کی۔ انھوں نے کہا کہ یہ ہمارے معاشرے اور معیشت میں تبدیلی لانے کی شاہ کلید ہے۔
صدر کی تقریر دیکھنے کے لیے یہاں کلک کریں۔
زراعت اور کاشتکاروں کی فلاح و بہبود کی وزارت
ٹھیکے پر کی جانے والی کاشتکاری
نئی دہلی،13 دسمبر، 2022/ اگرچہ زراعت اور زرعی مارکیٹنگ ایک ریاستی موضوع ہے، حکومت نے ان کو اپنانے کے لیے ریاستوں کو بھیجے گئے ماڈل ایکٹ میں ٹھیکے پر کی جانے والی کاشتکاری کی سہولت رکھی ہے۔ ماڈل اے پی ایم سی ایکٹ، 2003 کے مطابق، 15 ریاستوں نے اپنی ریاست کے اے پی ایم سی ایکٹ  میں ٹھیکے پر کی جانے والی کاشتکاری کی سہولت رکھی ہے۔
ریاستوں کی تفصیلات جو ان کے ریاستی اے پی ایم سی ایکٹ میں ٹھیکے پر کی جانے والی کاشتکاری کی فراہمی کرتی ہیں۔
|
|
نمبر شمار
|
|
ریاستیں / مرکز کے زیر انتظام علاقے 
|
|
-
|
|
آندھر پردیش
|
|
-
|
|
چھتیس گڑھ
|
|
-
|
|
ہریانہ
|
|
-
|
|
ہماچل پردیش
|
|
-
|
|
جھارکھنڈ
|
|
-
|
|
کرناٹک
|
|
-
|
|
مدھیہ پردیش
|
|
-
|
|
مہاراشٹر
|
|
-
|
|
میزورم
|
|
-
|
|
اڈیشہ
|
|
-
|
|
پنجاب 
|
|
-
|
|
راجستھان
|
|
-
|
|
سکم
|
|
-
|
|
تلنگانہ
|
|
-
|
|
اتراکھنڈ
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں دی۔
۔۔۔
ش ح ۔ ا س۔ ت ح ۔
U – 13763
(Visitor Counter : 51
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 130.39کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی شرح 94,742 ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.27 فیصد ہے،جو مارچ 2020 کےبعد سے سب سے کم ہے۔
سردست صحت یابی کی شرح 98.36 فیصد ہے ،جو مارچ 2020 سے سب سے زیادہ ہے۔
گزشتہ 24 گھنٹوں کے دوران 8,251 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,40,97,388ہوگئی ہے۔
پچھلے 24 گھنٹوں کے دوران 9,419 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح 0.73)فیصد ) ہے، جو گزشتہ 66 دنوں میں 2فیصد سے بھی کم ہے۔
جانچ کے بعد متاثر پائے جانے افراد کی ہفتہ وار شرح  ہے، جو پچھلے 25 دنوں میں 1 فیصد سے بھی کم ہے۔
اب تک کُل 65.19کروڑ ٹیسٹ کئے جاچکے ہیں۔
ماحولیات، جنگلات اور موسمیاتی تبدیلی کی وزارت
اس سال کے عالمی یوم ماحولیات کے لئے تقریبات کا منصوبہ
اس سال کے موضوع ہوائی آلودگی سے متعلق گیت ’’ہوا آنے دے‘‘ کا آغاز
نئیدہلی۔29؍مئی۔عالمی یوم ماحولیات  ہر سال 5 جون کو منایا جاتا ہے ۔ ماحولیات ، جنگلات اور آب وہوا میں تبدیلی کی روک تھا م سے متعلق وزارت  ڈبلیو ای ڈی مناتی ہے جس کے تحت یو این ای پی اس کے موضوع پر توجہ مرکوز کرتی ہے اور اس سلسلے میں بہت سی تقریبات کا انعقاد کرتی ہے۔ اس سال کا موضوع ہے ’’ہوا کی آلودگی‘‘ اس سال روایت کو ذہن میں رکھتے ہوئے اصل تقریب وگیان بھون میں 5 جون 2019 کو منعقد کی جارہی ہے جس کی صدارت ماحولیات ، جنگلات اور آب وہوا میں تبدیلی کی روک تھام کے وزیر کریں گے۔ تقریبات میں ماحولیات سے متعلق ایک فلمی مقابلے کا آغاز، بہت سی کتابوں کا اجراء ، ہوا کی آلودگی سے متعلق تین موضوعاتی اجلاس، ’’کچرے کا بندوبست اور جنگلات : شہروں کے سبز پھیپھڑے ‘‘ شامل ہیں۔ عالمی یوم ماحولیات ملک بھر کی ریاستی راجدھانیوں اور دیگر جگہوں پر بھی منایا جائیگا۔
موضوعاتی گیت کا اجراء ایم او ای ایف سی سی کے سکریٹری جناب سی کے مشرا نے اس گیت کی تیاری میں شامل فنکاروں کی موجودگی میں نئی دہلی میں کیا۔ اجراء سے متعلق تقریب میں سکریٹری موصوف نے کہا کہ یہ گیت ہمارے وقت کے، ماحولیات کو درپیش چیلنجوں سے نمٹنے کیلئے سبھی کیلئے یکجا ہوکر کام کرنے کی ایک اپیل ہے جس میں ہم میں سے ہر ایک پر زور دیاگیا ہے کہ وہ ماحول دوست ٹیکنالوجی کے موقع تلاش کرے اور ہوا کے معیار کو بہتر بنانے کیلئے اقدامات کرے، نیز ہمارے ملک اور شہروں میں آلودگی کو کم کرنے کی کوششیں کرے۔
یہ بات قابل غور ہے کہ ہوا کی آلودگی سے نمٹنے کیلئے ماحولیات، جنگلات اور آب وہوا کی تبدیلی کی روک تھام سے متعلق وزارت نے حال ہی میں صاف ستھری ہوا کے ایک قومی پروگرام  کا آغاز کیا ہے جو وسط مدتی پانچ سالہ لائحہ عمل جس کے تحت 102 شہروں میں ماہانہ 20 سے 30 فیصد کثافت کی تخفیف اور اس کے علاوہ کثیف مادوں میں 2.5 فیصد کی ماہانہ تخفیف کے ساتھ 10 کثافت پھیلانے والے مادوں کو کم کرنے کی بات شامل ہے ۔ مذکورہ 102 شہروں میں سے 84 شہروں نے پہلے ہی اپنے منصوبہ عمل داخل کردیے ہیں۔ این سی اے پی کا اہم مقصد ملک بھر میں فضائی آلودگی کو کم کرنا ہے۔ یہ ایک کثیر شعبہ جاتی اور مشترکہ طریقہ کار ہے جس کے تحت تمام کوششوں کو یکجا اور مربوط کیاجائیگا۔
ماحولیات ، جنگلات اور آب وہوا میں تبدیلی کی وزارت نے ممبئی کی بھاملا فاؤنڈیشن کے ساتھ ملکر اس موضوعاتی گیت کی تخلیق کی ہے۔ گیت ’’ہوا آنے دے‘‘ معروف اور بااثر شخصیتوں کے ساتھ پیش کیے جانے کا مقصد ہوا کی آلودگی سے متعلق پیغام کو عام کرنا ہے۔ یہ موضوعاتی گیت جناب سوانند کرکرے نے لکھا ہے جسے جناب شانتنو مکھرجی ، کپل شرما، سنیدھی چوہان اور شنکر مہادیون نے گایا ہے۔ اس فلم کی ہدایت جناب رومانچک اروڑا نے دی ہے۔
U-2228
(Visitor Counter : 131
وزارت اطلاعات ونشریات
حکومت نے ایف ایم ریڈیو فیز- III پالیسی رہنما ہدایات میں ترامیم کی منظوری دی ہے
حکومت نےنجی ایجنسیوں کے ذریعہ ایف ایم ریڈیو براڈکاسٹنگ سروسز کی توسیع کے سلسلے میں پالیسی رہنما ہدایات میں شامل بعض ضوابط میں ترمیم کی منظوری دے دی ہے ۔ جن کا ، اب پرائیویٹ ایف ایم فیز- IIIپالیسی رہنما ہدایات کے بطورحوالہ دیاجائے گا۔ یہ فیصلہ وزیراعظم جناب نریندرمودی کی صدارت میں کابینہ کی حالیہ میٹنگ میں کیاگیاہے ۔
اس سمت میں حکومت نے 15سال کی لائسنس کی مدت کے دوران ، ایک ہی منیجمنٹ گروپ کے اندراندر ایف ایم ریڈیو سے متعلق اجازتوں کی ترتیب نو کے لئے تین سالہ مقررہ مدت کو ختم کردینے کا فیصلہ کیاہے ۔ حکومت نے ریڈیو صنعت کے چینل ہولڈنگ سے متعلق 15فیصدقومی پابندی کو ختم کرنے کے دیرینہ مطالبہ کو بھی منظورکرلیاہے ۔ اس کے علاوہ ایف ایم ریڈیوپالیسی میں مالی اہلیت سے متعلق ضابطوں کو آسان بنانے کے ساتھ ، اب 1.5کروڑکی مجموعی مالیت کی جگہ محض ایک کروڑروپے کی مجموعی مالیت والی درخواست دہندہ کمپنی ، ‘سی ’ اور‘ڈی ’ زمرے کے شہروں کے لئے بولی لگانے کے عمل میں شرکت کرسکتی ہے ۔
یہ تینوں ترامیم ، مجموعی طورپر، ایف ایم ریڈیو کی نجی صنعت کو اب بڑے پیمانے پر کاروبارکے فوائد کوبروئے کارلانے میں مدد فراہم کریں گی اورملک کے تیسرے درجہ کے شہروں تک ایف ایم ریڈیواورتفریحات کی مزید توسیع کرنے کی راہ بھی ہموار ہوجائے گی۔ ان سب کی وجہ سے نہ صرف یہ کہ روزگار کے مزید مواقع پیداہوں گے بلکہ اس بات کو بھی یقینی بنایاجاسکے گا کہ ملک کے دوردراز کے علاقوں تک عام آدمی کو ایف ٹی اے  کے ذریعہ موسیقی اورتفریح پرمشتمل ریڈیو میڈیا دستیاب کرایاجائے ۔
ملک میں کاروبارکرنے میں آسانی کے عمل کو بہتربنانے کی غرض سے حکومت ، گورننس کو مزید موثر اور کارگر بنانے کے لئے موجودہ ضوابط کو آسان اورمعقول بنانے پر زوردے رہی ہے تاکہ اس کے فوائد عام آدمی تک پہنچ سکیں ۔